
Miss Bonaire Ruby Pouchet 
KOTEX GRATIS 


Miss Bonaire 2022 a resultá Ruby Pouchet, kende ta representá Bario Playa Pariba i e banda kultural ESO. Na 
komienso di e show, kandidatanan a presentá riba tarima, kompaña pa Luis Moka, tambe baile di All Star Dancers 
& Bonaire. Den BONERIANO mas detaye awe. 

Bo tin kurashi i interes pa 
traha serka polis? 


Kuerpo Polisial Hulanda Karibense ta en buska di hende 
adekuá, entusiasmá i flèksibel ku ke sigui e estudio pa 
bira polis. 


Djòin e ‘bootcamp’ i seshon di informashon riba djaweps 08 
di desèmber di 9or dia mainta pa 1or di atartdi na Velt Elion 
Flores den Amboina. 


• Bo tin nashonalidat hulandes? 


• Bo a kumpli 17 aña kaba?  


• Bo tin reibeweis B i diploma di landamentu òf bo tin 
pensá pa saka bo reibeweis òf haña bo diploma di 
landamentu den dos aña? 


• Bo ta papia i skibi hulandes, papiamentu i ingles bon? 


Awèl solisitá lihé! Por solisitá te 14 di desèmber 2022. 


Pa mas informashon wak riba www.politiecn.com òf 
www.rijksdiensten.com 


Bo tin kurashi? Awèl nos tin e djòp pa bo! 


KRALENDIJK -- Ku 
un paseo riba boto MBO 
Boneiru a selebrá ku porfin 
a bira posibel pa sigui siña 
pa kòki (Zelfstandig werk- 
end kok) riba nivel 3 den 
nos idioma papiamentu. Un 
kambio di lei a hasi esaki 
posibel entrante e di dos 
mitar di aña 2022. MBO 
Boneiru a hasi bon uso di e 
kambio di lei i a desaroyá e 
estudio nobo estilo di ‘tra- 
ha i siña’. E boto a nabegá 
pasa na vários restorant. E 
restorantnan a risibí un re- 
galo simbóliko pa na un 
manera festivo hala aten- 
shon riba e logro akí. E re- 
galo tabata yená ku foyeto 
di e estudio pa parti pa e 
empleadonan. Ku un poesia 
un biaha mas a para ketu na 
e echo ku hopi aña largu a 
lucha pa por logra esaki. 
Riba e boto tabatin un 
delegashon di MBO Bo- 
neiru i ROA CN presente, 
huntu ku 2 eks studiante di 
e estudio pa kòki nivel 2 i 


Nina den Heyer, hefe di de- 
partamento di Enseñansa, 
Kultura i Siensia di RCN. E 
boto a mara promé na Bud- 
dy Dive i despues a sigui 
nabegá bai Divi Flamingo 
i Plaza Beach & Dive Re- 
sort. 
Nina den Heyer a deklará 
ku studiantenan ku ántes 
no tabata bini na remarke, 
awor akí ta haña oportuni- 
dat pa un bunita futuro: ‘Pa 
e grupo spesífiko akí idi- 
oma sigur no tin mag di ta 
un opstákulo pa por finalisá 
nan estudio pa asina parti- 
sipá den un forma komple- 
to riba nos merkado laboral 
lokal.’ 
Liset de Keijzer, direk- 
tor di unidat di MBO ta 
agregá: ‘Inisio di nos estu- 
dio ku guia vokashonal pa 
kòki ta demasiado impor- 
tante pa profeshonalisashon 
di nos empresanan di hóre- 
ka i e ta alabes un tremendo 
oportunidat pa studiantenan 
ku ke desaroyá nan mes 


mas aleu. Un kambio di lei 
kompliká tabata nesesario 
pa por ofresé e estudio akí 
na papiamentu. Nos ta kon- 
tentu ku nos a logra!’ 
Eks studiantenan tambe 
ta hopi entusiasmá tokante 
e estudio nobo na papia- 
mentu. Rhashindra Donge 
kende ta responsabel pa 
guia di studiante na Plaza 
Beach & Dive Resort i e 
promé ‘Caribbean Chef of 
the Year’ ta haña esaki un 
bentaha grandi pa Boneiru: 
‘Mi ta enamorá di mi tra- 
bou i mi ta hasié ku amor. 
I danki na e estudio nobo di 
MBO nivel 3, mi por yega 
mas leu ainda den mi kare- 
ra.’ 
E eks studiante Max- 
ima Upia Mieses ta mira 
esaki komo un oportunidat 


grandi ku por sigui e estu- 
dio avansá na nos dushi isla 
Boneiru: ‘Ta hopi impor- 
tante pa nos sigui desaroyá 
nos kreatividat kulinario i 
nunka stòp di persiguí nos 
soño!’ 
Parti mainta e lider di 
tim Daan Kleinbussink i e 
direktor di unidat Liset de 
Keijzer a bishitá algun otro 
empresa i a entregá nan 
tambe un regalo. 


E estudio pa kòki (Zelf- 
standig werkend kok) di 
nivel 3 ta kuminsá na luna 
di ougùstùs 2023. Inskrip- 
shon pa e estudio ta posibel 
for di awor via e wèpsait 
www.mbobonaire.ocm. 
Òf pasa personalmente na 
MBO Boneiru na Kaya Ko- 
rona 4 pa mas informashon. 
Por sigui e estudio na hu- 
landes tambe. 


MBO ku paseo den boto pa: 
Promoshon di estudio nobo pa kòki 
na Papiamentu 

Mi gusta kushiná. Lesa bon: mi 
gusta kushiná. No ta nifiká ku 
mi ta kushiná bon. Pa mi, mi ta 
kushiná bon. Laga mi bisa, ku 
mi ta haña ku e kuminda ku mi 
kushiná ta bon. Nunka mi no a 
venená mi mes ni otro hende. 
I mi por kushiná estilo krioyo 
propio, manera mi a siña serka 
mi mama i otro grandinan di 
nos isla. 


*** 
Mi por kushiná yuana na tur 
forma. Sòpi, stobá òf di smor, 
ku bachi òf sin bachi. Mi ta asta 
traha frairais di yuana, siñá 
serka Miguel Boezem. Cheno 
Thomas a siña mi traha balchi 
di yuana. Pascualita Thodé a 
siña mi stoba yuana ku kolo. 
Di mes e ora ei bo a siña stoba 
yuana ku kònkònber, kalbas 
largu, sneibonchi etc. Ta me- 
sun malchi. 


*** 
Djasabra ei tabata prèt. M’a 
kumpra un karné (matá) serka 
un kunukero. E mes a mat’é, 
loke ta normal atrobe den 
tempu moderno, pasobra nos 
matadero segun mi tin lunanan 
sin operá. Mi tambe por a mata 
kabritu. Alejandro Isebia, primu 
di mi mama, a siña mi. Bou di 
su bista m’a yega di mata algun 
kabritu. M’a kumpra e kabritu 
matá pa kushiná pa selebrá 
atrobe yegada di Danielson 
for di ‘trabou’. E ku Franklin ta 
bula na Merka i Lehano Oriente 
pa Western Global Airlines, ku 
sentronan 
Chicago, Alaska, 
Korea, Taiwan, Hongkong. 


*** 
Spesialmente Emma, su part- 
ner, gusta karni di karné hasá. 
Pues djasabra ei m’a para den 
kushina. Mi kier a traha sòpi di 
kabes òf kabes ku higra promé. 
Pero m’a kambia di idea ora ku 
mi a mira wowonan na e kabes. 
Mesora m’a pensa ku ku e me- 
sun dia ei, masoménos seis 
ora promé, e animal aki tabata 
na bida ainda. M’a haña duele. 
Karni sí mi a stoba. 


*** 
Anochi na mesa, saboriando e 
karni di karné hasá, m’a konta 
nan ku mainta ora ku e karné 
aki a lanta, nunka e por tabata 
sa kiko lo a bira su suerte e dia 
ei. E lo a pensa di bai kome 
dushi e dia ei den kunuku, ku 
yerba i blachi bèrdè. Sin sa ku 
algun ora despues parti di dje 
lo ta den wea, den tayó, den 
barika i siguiente dia den WC. 


*** 
No ta kuadra ètòl ku Salmo 
23:2: “Den kunuku di yerba 
bèrdè E ta pone mi sosegá. E 
ta hiba mi na awa trankil.” 
*** 


KRALENDIJK – Ceo 
(Chief Executive Officer) 
di Bonaire International 
Airport, Maarten van der 
Scheer, a bisa ku buelonan 
atendé na aeropuerto di 
Boneiru a subi ku 10% 
den e periodo di novèmber 
2021 pa novèmber 2022. 
El a bisa esaki durante e 
aktividat ‘Ban papia di 
turismo’ organisá pa TCB 
wikènt pasá. 
Maarten 
van 
der 
Scheer: “Buelonan di Eu- 
ropa a oumentá, tambe es- 
nan entre islanan ABC. 
Por mira esaki tambe 
ku buelonan tur ta yen i si- 
erto momentu ta difísil pa 
haña buelo entre e e isla- 


nan menshoná. 
Esaki ta debí ku hopi 
hende ta deseá pa biaha.” 
Segun Van der Scheer, 
ta papiando pa pronto 
mas buelo entre islanan 
ABC. Tambe konekshon 
dirèkt ku Colombia i Sint 
Maarten. Ta trahando na 
mihorashon i ekspanshon 
di e aeropuerto den su to- 
talidat. Ya tin algun miho- 
rashon i ta sigui amplia. 


KRAENDIJK/HU- 
LANDA – Bista di prensa 
i públiko en general na 
Hulanda ta fihá e siman 
aki riba Tweede Kamer, 
pues Parlamento Hulan- 
des, na unda tres frakshon 
a bini ku un proposishon pa 
parti kotex grátis, e nòm- 
ber adaptá for di marka 
pa paña higiéniko. E inisi- 
ativa a bini originalmente 
di Marieke Koekkoek di e 
frakshon di e partido Volt, 
pero el a haña sosten tambe 
den e frakshonnan di PvdA 
i D66 pa su proposhon. 
Mester mira e akshon di 
parti e parlamentarionan 
konserní pa kombatí po- 
bresa, pasobra na Hulanda 
mas i mas hende muhé, en- 
tre otro studiantenan, no ta 
sobra sèn pa kumpra asina 
yamá 
‘maandverband’, 
na Boneiru popularmente 
yamá kotex, na momentu 


ku nan bira ‘ongesteld’ òf 
haña regla òf malu di luna, 
manera ta deskribí esaki na 
papiamentu. 
Den diskushonnan ku a 
tuma lugá na nivel parla- 
mentario siman pasá, falta 
di plaka pa kumpra kotex ta 
un dje konsekuensianan di 
pobresa, ku ta afektá hopi 
famia i persona individual. 
Na nivel munisipal ya 
kaba ta partiendo kotex 
grátis na hende muhénan ku 
tin nesesidat aki. Entre otro 
na munsipio di Den Haag 
diariamente hende muhé 
ta akudí na ‘voedselbank’ 
pa buska kotex. Esaki ta e 
kaso den mas munisipio. 
Loke frakshonnan di 
Volt, D66 i PvdA ke ta pa 
e yudansa aki bira algu 
nashonal, di manera ku 
tambe riba e islanan BES 
hende muhé den nesesidat 
por pidi kotex grátis. 


E parlamentario di Volt, 
Marieke Koekkoek, a bisa 
ku tin mas i mas señal ku 
hopi muhé no ta bai traha 
pa motibu di falta di plaka 


pa kumpra kotex. Esaki ta 
konta tambe pa studian- 
tenan femenino ku ta falta 
skol e dianan ku nan tin 
‘malu di luna’. 


Maarten van der Scheer di BIA 
Tin 10 porshento oumento 
kompará ku aña pasá 


KOTEX GRÁTIS? 


KRALENDIJK-- “Kon 
por ta mi tin mesun prome- 
dio di konsumo, pero mi no 
tabata t’ei.” Un siudadano 
indigná a aserká redakshon 
di BONERIANO ku e par- 
tikularidat aki. Su prome- 
dio di konsumo ta meskos, 
pero e no tabata na Boneiru 
pa 13 dia.” 
Segun e siudadano ta 
splika, e i su kasá a bai di 
vakashon entre 22 di sèp- 
tèmber pa 12 di òktober. 
Den e periodo aki no taba- 
tin niun hende na kas. Kon- 
sientemente a saka tur kos 
for di koriente. “Kas tabata 
será i no tabatin niun hen- 
de. Grandi tabata mi sor- 
presa na momentu di risibí 
mi resibu ku e promedio di 


konsumo a keda igual.” 
“Kon por ta posibel si no 
tabatin niun hende na kas i e 
uzo a keda meskos? E peri- 
odo di uzo i nos vakashon 
tin un diferensia di 13 dia,” 
e siudadano ta splika. 
BONERIANO a tuma 
kontakto ku WEB pa nan 
reakshon. “Tin momentu 
ku nos koleganan di ‘me- 
ter reading’ no por yega na 
e meter pa vários motibu. 
Esaki por ehèmpel e kurá 
ta será òf tin kachó. Na 
momentu ku e koleganan 
no tin akseso na e meter- 
nan ta hasi un kálkulo pa 
e konsumo di e luna”, un 
kolaboradó di e kompania 
a splika. 


Siudadano ta regresá di vakashon 
“Mi promedio di uzo 
a keda meskos” 

K R A L E N D I J K — 
Djasabra 
pasá, 
mainta 
trempan, ZW-Groep, e fun- 
dashon enkargá ku Kuido 
pa Bista i Oido (KBO), a 
organisá un kaminata. Ta 
trata di un kaminata spesi- 
al, otro for di kaminatanan 
kustumbrá. 
Un grupo di hende a 
kana wowo tapá, pues nan 
no por a hasi uzo di nan 
wowo pa mira unda nan ta 
bai. E grupo tabata konsistí 


di un persona wowo tapá i 
e otro un otro persona no 
wowo tapá, kende e ta guia 
e otro. E kaminata tabata pa 
eksperensiá un simulashon 
di vishon abou òf siegue- 
dat, huntu ku un guiá. Pro- 
mé ku e kaminata a kumin- 
sá, a hasi algun ehersisio pa 
pone e spirnan di e kurpa 
kla pa kana 2.5 kilometer. 
E grupo a pasa den al- 
gun kaya i regresá kaminda 
el a kuminsá, esta ofisina di 


ZW-Groep. Tambe e per- 
sona wowo tapá, por a hasi 
uzo di un stòki pa e kana 
kuné. Potrètnan ta ilustrá 
parti di e aktividat. 


Kana sin uza wowo 

KRALENDIJK -- “Bo- 
neiru ta kresiendo rápido i 
mester kuminsá guia e de- 
saroyo. Ta bai buska hotèl- 
nan di 4 strea, ku ta paga 
mihó. Otro kos importante 
ta, trese mas eksigensia 


pa hende ku ta bin biba na 
Boneiru.” Esaki diputado 
Hennyson Thielman di tur- 
ismo a bisa El a boga pa 
alsa e sektor di turismo. 
Thielman a partisipá den 
e aktividat ‘Ban papia di 


turismo’ organisá pa TCB. 
Thielman: “Pa loke ta 
trata e ‘visitor entry tax’, tin 
plan pa hasi algun adaptas- 
hon den dje. Ta sigui traha 
riba baha gastu di koriente. 
Tur hende tin ku mira e re- 
sultado di e impuesto men- 
shoná. Ta bai kuminsá ku 
treinen den sektor di tur- 
ismo, pa tin e konosementu 
bon di manera ku por hisa 
tarifanan pa turista. E hen- 
de mester ta bon prepará, 
promé ku tuma e akshon- 
nan aki, pa mihorashon den 
turismo na bienestar di nos 
tur.” 
Veroesjka 
de 
Windt, 
CIO di BONHATA, a bisa: 


“Tin un bon desaroyo na 
Boneiru. Por mira bon kre- 
sementu di turismo. Sifra di 
hotèl ta 66 % di okupashon 
di kambernan te awor. Nos 
ta bai bon, pero tin hopi kos 
pa drecha ku ta kontribuí na 
mihó desaroyo.” 


KRALENDIJK 
-- 
Diputado James Kroon ta 
haña, ku bista di e yobi- 
danan di luna pasá riba e 
isla, ku nos mester biba di 
un forma protehá na Bo- 
neiru. “E situashon ku nos 
a konosé ku áwaseru siman 
pasa a – pa loke tabata po- 
sibel – konfirmá ki peli- 
ger tin pa ku e kambio di 
klima pa ku nos isla. Esaki 
ta loke ku ta warda nos isla 
mas frekuente, esei ta loke 
eksperto nan ta bisa. I esei 
ta bira pió si e temperatura 
di mundu sigui subi sin ku 
hasi algu kontra esaki.” 
Di akuerdo ku Kroon, si 
logra trese un kambio den e 
situashon aki mes, lo bai tin 
mester di medidanan basta 
severo pa protehá e áreanan 
ku ta bou di nivel di laman, 
inkluyendo Playa, na mo- 
mentu di áwaseru i tambe 
pa ku subimentu di nivel di 
awa di laman. Esakinan ta 
medida nan ku ta bai mas 
leu ku simplemente traha 
dam òf limpia roi nan pa e 
pasashi di awa. 


‘Mesa di klima’ 
Pa esei Kolegio Eheku- 
tivo a tuma e inisiativa pa 


bini ku un ‘mesa di klima’ 
na unda konosementu to- 
kante e kambio di klima pa 
Boneiru ta keda trese huntu 
i analisá pa despues pensa 
tokante kiko lo por hasi pa 
protehá nos isla. E inisi- 
ativa aki ta unu ku ya kaba 
tin sosten di e sinku minis- 
terionan konserní. Minister 
Jetten di Klima i Energia 
a nombra señor Ed Nij- 
pels komo esun ku lo dirigí 
(kwartiermaker) e ‘mesa di 
klima’ aki. 
Kroon: “Tumando al- 
gun medida adelantá ta hasi 
ku no ta nesesario pa nos 
warda riba resultadonan di 
e ‘mesa di klima’ aki. Por 
ehèmpel pa evitá ku tera ta 
bai laman ku áwaseru i hasi 
daño na e bida bou di awa. 
Un solushon pa esaki ta dor 
di fangu e awa aki. Esaki ta 
yuda tambe pa e awa riba 
nos kareteranan i tambe 
evitá ku esaki ta drenta kas- 
nan, ta bon pa e bida bou 
di laman, pero tambe ta 
yuda ku e awa ta keda uza 
pa agrikultura. Nos ke hasi 
mas na agrikultura pa asina 
nos por bira ménos depen- 
diente di importashon ku ta 
basta kostoso.” 


Skarsedat 
Kroon a splika splika: 
“Pa motibu di e kambionan 
di klima awa tambe ta bira 
skars. Loke ta pasa ta ku 
awa lo bai kai ménos riba 
nos isla, pero ora awa kai 
esaki lo ta eksesivo den un 
korto tempu. E lugánan pa 
fangu e awa por keda kon- 
struí den un tempu relativa- 
mente kòrtiku.” 
“Loke tambe nos por 
i mester hasi ta pensa bon 
unda nos ta bai konstruí bar- 
ionan nobo. Esei no mester 
sosedé, manera minister di 
Infrastruktura i ‘watersta- 
at’, señor Harbers a skirbi 
den un karta na Parlamento 
siman pasa, na sitionan ku 
ta esnan promé ku ta yena 
ku awa na momentu di un 
bon yobida. No ta konse- 
habel tampoko pa konstruí 
kasnan den áreanan ku ta 
bon pa agrikultura, ya ku e 
sitionan ei tambe ta skars.” 
Segun estadistika nan di 
CBS den e aña nan nos di- 
lanti lo bai tin mester di mas 
o ménos 4.500 kas pa asina 
por akapará e kresementu 
di poblashon, segun CBS. 
Tambe e konstrukshon di 


e kasnan aki lo yuda baha 
e lista di espera di tur ku ta 
wardando riba un kas. 


Reto grandi 
Kroon: “Tambe servi- 
sionan públiko i empre- 
sanan mester analisá pa 
nan mes si nan ta situá na 
e sitionan korekto. Laga 
nos mira Fundashon Mari- 
adal ku despues di e yobida 
tabata habri solamente pa 
kasonan médiko di emer- 
gensia. Ku minister di Bibi- 
enda Sosial i Planifikashon 
De Jonge nos ta trahando 
na desaroyo di un programa 


pa desaroyo di espasio pa 
Boneiru. E plan aki lo mes- 
ter duna kontesta riba e pre- 
gunta na unda ta mas mihó 
pa biba. Naturalmente ku 
nos naturalesa no mester 
keda afektá pa esaki.” 
“Esaki ta un reto grandi. 
Un reto ku te algun tempu 
pasa hopi a pensa ku lo no 
presentá nos dilanti. E yo- 
bidanan fuerte di siman 
pasa a mustra nos riba hopi 
echonan. Mi ta kere ku es- 
aki ta djis un parti di loke 
nos por spera. P’esei, laga 
nos pone man na obra!”, se- 
gun Kroon. 


Diputado Hennyson Thielman: 
“Mester guia desaroyo di turismo” 


Diputado James Kroon: 
Biba di un forma protehá na Boneiru 


Un dje hopi sitionan na unda awa a keda tras despues 
di e yobidanan. 

Programanan di Bonaire.tv 
TELBO kanal 70 
Flamingo TV kanal 23 


Djaluna 5 desèmber 2022 


12.00 Aktualidat: 
Jan Rooÿakker 
13.30 Aki Boneiru: 
Sandy Gibbes 
15.00 Herensia Curacao: 
Elvio Serapio Pieternella 
16:00 Herensia: 
Frans Jozef Inocentius Booi 3 
17.30 Aki Boneiru: 
Tanki Maraka 2015 
19:30 Puerto Latino: 
Luis Zárraga 


20:00 Herensia: 
Alwin Toppenberg 
21:30 Aki Boneiru: 
Buki Poema Ini Statia 
23:00 Herensia: 
Dames club 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


KRALENDIJK – Ko- 
legio di Supervishon Fi- 
nansiero, Cft, tin opheshon 
kontra e deseo di Kolegio 
Ehekutivo pa pone e dos 
mion dòler di entrada èks- 
tra di impuesto di turista pa 
redukshon di kosto di ener- 


gia pa siudadanonan. 
Cft ta mustra ku ta 
eksistí insiguridat tokante 
e resultado sperá pa e aña 
akí. E kolegio ta indiká 
tambe ku e konsehonan di 
Kolegio Ehekutivo. ta bula 
bai ku bientu. 


KRALENDIJK 
– 
“Awor tin mas barku ta ye- 
gando Boneiru. Gobièrnu 
ta atendiendo pa implemen- 
tá un plan nobo otro aña, 
entre otro kontrali na loke 
ta e kaso awor ku 2 barku 
riba un dia.” Esaki kapitan 
di haf Gunther Flanegin. El 


a presentá desaroyonan ku 
ta tumando lugá den haf di 
Boneiru. 
“E plan nobo, unda ta 
permití solamente un barku 
pa dia ta yuda ku e parti 
di karga i krea tiponan di 
paseo ku turista nobo. Hopi 
kos ta den desaroyo. Pron- 


to pa medio di un app, por 
haña informashon di unda 
e barku ku ta biniendo Bo- 
neiru ta, kua dia e ta yega 
i mas. 
Esnan ku ta usa waf di e 
manera aki, ta haña un bista 
amplio, kon e moveshon- 
nan na waf ta move.” 


KRALENDIJK – Di- 
rektor di Tourism Cor- 
poration Bonaire (TCB), 
Miles Mercera, ta haña ku 
tin un kresementu stabil 
di turismo na Boneiru. El 
a partisipá den e aktividat 
‘Ban papia di Turismo’ fin 
di siman. 


“Tin un kresementu 
stabil. For di Merka tin un 
kresementu ámplio kom- 
pará ku añanan anterior. 
Ya por mira ku tin mas 
hende interesá pa bin Bo- 
neiru den 2023 kompará 
ku e periodo pasá.” 


Cft ta bisa nò 


Miles Mercera di TCB 
Kresementu stabil 
di turismo 


Harbour Master Gunther Flanegin 
Mas barku yegando 
Boneiru 

KRALENDIJK – Gabi- 
nete ta skùif e kostonan ku 
mester bini aserka pa hasi 
akohida pa mucha komple- 
tamente grátis pa famia po- 
ber na Karibe Hulandes pa 
e entidatnan públiko. Min- 
ister Schouten di maneho 
di pobresa durante debate 
djabièrnè tokante presu- 
puesto di SZW, a keda ne- 
nga pa hasi akohida pa mu- 
cha grátis na islanan BES. 
E mandatario ta para 
riba ku Europa Hulandes 
i Karibe Hulandes den e 
dokumentashon akí tin ra- 
son ku mester keda tratá 
igual. Na Europa Hulandes 
mayornan mester bai paga 
un 
propio 
kontribushon 


di kuater porshento i pues 
esaki ta bai konta tambe 
pa Boneiru, St. Eustatius i 
Saba. 
Schouten, bou di me- 
nasa di un moshon sostené 
amplio, a duna sí un konse- 
shon. E ke pa e entidatnan 
públiko den kuadro di un 
maneho di pobresa lokal 
kompensá e kontribushon 
di mayor ku entrada abou. 
Pa Don Ceder di Christe- 
nUnie, e señal akí ta sufisi- 
ente pa kita for di e moshon 
anunsiá anteriormente. 
E desishon di Schouten 
ta nifiká ku Gobièrnu di 
Reino ta kobra entre 4 i 5 
tòn anualmente riba isla- 
nan BES. Esaki ta kontené 


kostonan di ehekushon di 
entre 4 i 5 tòn ku ta kalkulá. 
Pa saldo e regulashon no 
ta produsí nada pa Reino, 
kitando e trabou èkstra. E 
entidatnan públiko ta sali 
malu for di esaki, nan ta drai 
riba pa kompensá e kontri- 
bushon propio ku mayor a 
paga Reino. Banda di esei, 
miéntras ya nan tin falta di 
kapasidat, mester bai or- 
ganisá pa kontrolá ken sí i 
ken no ta bini na remarke 
pa paga e kompensashon. 
Motibu pa esaki ta un 
sirko burokrátiko. Schouten 
no ke pa habitantenan di 
Karibe Hulandes probechá 
di akohida pa mucha grátis. 


KRALENDIJK – E 
kabes riba un artíkulo ta 
loke ta keda kologá serka 
hopi hende. E kabes den 
DossierKoninkrijkrelaties. 
nu ta pará serka un artíkulo 
tokante e monitoreo amplio 
di bienestar na Karibe Hu- 
landes ta ‘riba e bon kamin- 
da’, apesar di e komianan, 
p’esei por yama infelis. E 
kabes enbèrdat ta tumá for 
di un komunikado di prensa 
di CBS, pero den e artíkulo 
mes lamentablemente no 
ta anunsiá e frase akí. E 
kabes pues e kada kologá. 
E komunikado di prensa di 
CBS tin tambe un otro tí- 
tulo: “Promé investigashon 
bienestar amplio na Karibe 
Hulandes ta demostrá kam- 
bio di imágen.” 
Mas aleu lesando e ko- 
munikado di prensa, mi ta 
puntra mi mes tòg kon CBS 
a yega na e konklushon. Un 
bista lihé riba e gráfiko re- 
lashoná ku pobresa, sinem- 
bargo ta indiká liñanan hopi 
vago kaminda no por saka 


tendensia. Sí por mira ku na 
Boneiru na 2014, 25% di e 
poblashon di Boneiru ta 
biba bou di e frontera di po- 
bresa i ku e porsentahe akí 
a baha na 2018 na 22%, pa 
seguidamente bolbe subi na 
23% na 2020. Un tendensia 
no kla di bahada. 
Na St. Eustatius e pors- 
entahe ta subi leve di 27% 
na 2014 pa 28% na 2020. 
Aki tampoko sin tendensia 
di bahada. Solamente riba e 
isla mas chikitu, Saba, den 
e aña mas resien, 2020, por 
mira un bahada leve. Kon 
asina kombatimentu di po- 
bresa riba e islanan “ta riba 
e bon kaminda”. 
Den e artíkulo tin pará ku 
e porsentahe di e poblashon 
ku ta biba den pobresa, se- 
gun CBS, a desvia fuerte di 
e porsentahe menshoná dor 
di fuentenan lokal. Un di e 
fuentenan akí ta UnKoBon, 
e bònt di konsumidó di Bo- 
neiru. E 40% menshoná pa 
UnKoBon ta prosedente di 
mesun CBS. Riba petishon 


di Gobièrnu, CBS a kalkulá 
ku 40% di e poblashon tin 
un entrada ku ta mas abou 
ku 125% di e punto di ref- 
erensia mínimo sosial. E 
125% di e punto di referen- 
sia sinembargo ta keda hopi 
mas abou ku e kostonan 
mínimo di eksistensia na e 
munisipionan BES. 
E orígen di e diferen- 
sia por haña por parti den 
e komunikado di prensa di 
CBS: E definishon skohé di 
loke pobresa ta. 


UnKoBon ta usa e defin- 
ishon di Centraal Cultureel 
Planbureau (SCP): “Hende- 
nan ta mas pober momentu 
ku durante hopi tempu 
nan no tin e medionan pa 
produktonan i fasilidat ku 
ta konta komo mínimo 
nesesario den nan sosie- 
dat.” Mas aleu ta deskribí 
esaki komo: “Pobresa ta tin 
muchu tiki posibilidat fi- 
nansiero pa por disponé di 
produktonan nesesario. Un 
hende ta pober momentu 
ku e no tin sufisiente entra- 
da pa por ehèmpel kumpra 
kuminda òf tin un bon kas. 
SCP ta sali for di e punto 
di bista di un standard di 
bida minimal, pues di gastu 
limitá na e pòstnan akí.” E 
mínimo sosial na Hulanda 
ta sinkronisá riba e definis- 
hon di pobresa akí. E míni- 
mo sosial ta fundamental 
bo di fasilidatnan sosial. 
For di e komunikado di 
prensa parse ku CBS awor 
a skohe pa un otro definis- 
hon pa pobresa. Un definis- 
hon ku solamente ta depen- 
diente di e loke famia por 
gasta i sin tene kuenta ku 
ningun ku e kostonan míni- 
mo di mantenshon di bida 
di famia ku e entrada akí 
mester keda pagá. E fron- 
tera di pobresa ku kua CBS 
ta kalkulá ta 60% di e asina 
yamá entrada medio. E en- 


trada medio na Boneiru na 
2020 tabata $17.500 pa aña, 
60% di esaki ta $10.500 pa 
aña, $875 pa luna. 
Segun e definishon di 
CBS, hendenan na Bonei- 
ru ta pober te na momentu 
pues sí nan entrada ta mas 
abou ku $875 pa luna. 
Pero e kostonan mínimo di 
mantenshon di bida segun 
kalkulashonnan di e min- 
ister di asuntu sosial den 
e reportahe di adelanto di 
punto di referensia mínimo 
sosial di 2020, ta solamente 
$1.442 pa luna na 2020. Ku 
un frontera di pobresa di 
$875 bo ta hopi mas abou. 
E diferensia den e pors- 
entahe di hendenan ku a 
biba den pobresa ku a haña, 
ta pues prinsipalmente un 
diferensia den e definishon 
ku ta usa awor dor di CBS. 
E diferensia lástimamente 
no ta pasobra hendenan 
riba islanan BES mester 
sufri mas di pobresa. Ya pa 
12 aña despues ku Boneiru, 
St. Eustatius i Saba ta mu- 
nisipionan di Hulanda, ka- 
simente òf no a bai dilanti. 
Mi por imaginá mi mes 
ku e gobièrnu ta konten- 
tu ku e informe di CBS. 
Kombatimentu di pobresa 
“ta riba e bon kaminda”. 
Na Boneiru, St. Eustatius i 
Saba, hendenan sinembar- 
go ta pensa otro. 


Schouten ta nenga akohida 
pa mucha grátis 


Kombatimentu di pobresa kompletamente 


no riba bon kaminda 
Pa: Wietze Koopman 

Awèl sí. Mester chèk ku si no 
ta ‘photoshòp’ pa kobra ‘dag- 
geldvergoeding’ anto sin bai. 


Ata delegashon di Konseho 
Insular a bai selebrá ‘Saba 
Day’. Bo a mira nan foto? 


KRALENDIJK– Pre- 
parashonnan pa konstruk- 
shon di e Galileo Sensor 
Station (GSS) na Boneiru 
a ranka sali. Gezaghèber 
Edison Rijna a bai tira un 


bista na e lokalidat. Tim di 
eksperto di Agensia di Na- 
begashon Espasial Oropeo 
ESA i e Programa di Na- 
begashon Espasial Oropeo 
EUSPA a duna informashon 


amplio tokante e proyekto. 
Aktualmente midimentu 
ta tuma lugá pa determiná 
e eksaktitut, disponibilidat 
i frekuensianan di interup- 
shon na e lokalidat. Esaki 
ta nesesario pa kontinuá ku 
konstrukshon di e GSS ku 
ta bini riba tereno di WEB 


drpd: Jean Marc Ruggieri (ESA), Nicolas Lassus- 
Pigat (ESA), Jim Bos (Ministerie IenW), Gezaghèber 
Edison Rijna, Luca Benedetto (EUSPA) i Ruediger 
Weiler (ESA). 


enfrente ‘1000 Steps’. En- 
trega di e stashon ta planiá 
pa luna di mart 2024. 
Galileo ta e sistema sivil 
mundial di nabegashon via 
satélite di Union Oropeo. 
Nan ta hasi uso di e sistema 
akí entre otro pa referensia 
di tempu i determinashon 


drpd: Jean Marc Ruggieri (ESA), Luca Benedetto (EUSPA), Gezaghèber Edison 
Rijna, Jim Bos (Ministerie IenW), Ruediger Weiler (ESA) i Nicolas Lassus-Pigat 
(ESA). 


di sitio. Establesementu di 
e stashon akí na Boneiru 
ta di gran balor. E GSS ta 
ofresé vários posibilidat 
pa Boneiru i entre otro pa 
empresarionan (ku ta ku- 
minsando) den e sektor di 
teknologia. 


Preparashonnan pa 
Konstrukshon Galileo 
Sensor Station a start 

OFISINA DI SZW SERÁ 


En konekshon ku un treinen pa e personal, ofisina 
di SZW Boneiru ta SERÁ riba djaluna i djamars 12 i 
13 di decèmber. Entrante djárason 14 di decèmber 
gustosamente nos t’ei pa sirbí bo atrobe. 
Pa kaso di emergensia por alkansá nos via number 
di telefòn (+599) 795 3695. Nos diskulpa pa kualke 
inkumbiniensia ku esaki por trese kuné. 


KRALENDIJK-- Miss 
Bonaire organization, a or- 
ganisá un tremendo show 
pa yega na Miss Bonaire 
2022. Ganadó a resultá 
Ruby Pouchet, kende ta 
representá Bario Playa Pa- 
riba i e banda kultural ESO. 
Na komienso di e show, 
kandidatanan a presentá 
riba tarima, kompaña pa 
Luis Moka, tambe baile 
di All Star Dancers & Bo- 
naire. 
Despues un koreogra- 
fia di Angelo Domacasse. 


Promé presentashon ofisial 
tabata den trahe di baño. 
Segundo presentashon ofi- 
sial den trahe di gala. Se- 
guidamente tabatin e sek- 
shon di pregunta pa kada 
kandidata. 
Durante e show e anochi, 
tabatin presentá shon tambe 
di Gerald Alberto, J. Lucas 
i artista invitá for di Kòrsou 
J Gil. Sigur un tremendo 
aktividat diferente show i 
yega na resultado final. Se- 
gundo finalista a resultá 2 
finalista Michell Emerenci- 


Ruby Pouchet, Miss Bonaire 2022 


ana, promé finalista promé 
finalista Caroline Porras i 
Ruby Pouchet, Miss Bo- 
naire Pageant 2022/2023. 
Diputado Hennyson Thiel- 


man tabata presente pa 
pone korona riba kabes di 
e Miss Bonaire i premio na 
e otronan. Roderick Beau- 
mont, Presidente 


Fundashon Miss Bo- 
naire i Angelo Domacasse, 
ku a hinka nan skouder bou 
di e aktividat, por mira bèk 
riba un eksitoso evento. 


10 
Djaluna 5 desèmber 2022 


Bunita bista 


COLOMBIA DEN 
10 DIA (2) 


Mi tabata tempran riba pia pa dal un kaminata den be- 
sindario. Serunan bunita kubrí pa neblina i njubia. Hopi foto- 
géniko. 
Despues di desayuno, konsistiendo den sòpi di batata, 
wòrs i chukulati kayente nos a kana bai Las Gachas. Solo 
tabata suave i dushi. ‘Las Gachas’ ta enserá un sorto di algun 
‘badkuip’ kreá den piedra di lava atrabes di kua awa ta kore. 
Hende ta bini djaleu pa dal un baño na e sitio aki. Aki atrobe 
muzik di kumbia mester t’ei. 
Nos ta lùnch mèrdia na e resòrt. Atrobe karni di baka, pero 
manera soles di sapatu, batata machiká, fruta di skaf mane- 
ra bèrdura. Muzik duru durante ku nos tabata sinta kome. 


Kumbia bai wairu. Parse ku ta 
algu di nan kultura. Semper 
bai i tur kaminda kumbia duru. 


Durante 10 dia (13 pa 23 di òktober) m’a realisá un biahe pa Colombia. E grupo di bia- 
hero tabata konsistí 13 persona. Un ekskurshon riba inisiativa di e organishon di biahe 
‘Outreach Market Extremes’ di Bigalda Marchena. Aksento tabata riba naturalesa i kul- 
tura. Na Colombia e biahe tabata organisá pa Jorge di ‘Viajes Vivex’, nos guia lokal ku a 
keda huntu ku nos durante henter e biahe. 


Pa: Peter Montanus 

Guadalupe 


Tra’i mèrdia nos a sali pa Guadalupe, un pueblo kon- 
sistiendo di 5.500 habitante. Nos a drenta Iglesia Prinsipal 
pa mira paden. Lástima ku awa a kuminsá kai, poniendo ku 
sobrá di e programa a kai na awa. 
Nos a sinta dal un serbes den un bar. Ora ku awa a stòp 
m’a bai dal un kaminata den e pueblo i saka algun foto. Mi a 
kana yega na santana di e bario, konsistiendo di un edifisio 
di akseso deskuidá. Un muraya na banda tabata konsistí di 
kèlder. 
Bèk pa hotel. Anochi danki Dios tabatin awor galiña ku 
batata hasá i fruta raspá riba mesa. 

1. Final Mundial 2022 


_______________ vs _______________ 


___________ - ___________ 


2. Terser lugá Mundial 2022 


_______________ vs _______________ 


___________ - ___________ 


Regla: 
• 
No ta aseptá fotokopia * Último dia pa entregá formulario 12 desèmber 2022 pa 5’or di atardi * Entregá na ofisina di Bonaire Communication Services (BONERIANO), 


Kaya Irlandia 12 * Formulario mester tin tur datos legibel * No tin ristrinkshon di edat i kantidat pa persona pa partisipá * 


Nòmber/fam: _____________________ 
Direkshon: _______________________ 
Tel: ______________________________ 
E-mail: ___________________________ 


1 BALA DI FIFA 
Qatar 2022 + $200 


2 


1 BALA DI FIFA 
Qatar 2022 


1 


18 desèmber 


17 desèmber 

Profeta Isaías, un shete si- 
glo promé ku binida di Kris- 
tu, a anunsiá, ku sierto detaye, 
importansia di e akontesimen- 
tu aki ku lo a kambia tur kos. 
Menshonando Jesé, e tata di 
David, e ta bisando nos ku e 
Mesias lo pertenesé na e famia 
aki, meskos ku tabata profe- 
tisá ku e Mesias lo ta desend- 
iente di David. 
Di tur manera e palabran- 
an di Isaías ta presentá na nos 
un problema, pues ta manera 
a parse ku tur kos lo a sos- 
odé durante e tempu ku Esun 
huntá di Dios lo a permanesé 
riba tera. 
Sin embargo, nos sa ku no 
tabata asina. Binti siglo 
despues di su binida kosnan 
no ta kana bon riba tera. E 
kestion di ku e lobo ku e lam- 
chi lo a kana huntu i ku e leon 
lo kome yerba huntu ku e 
buriku, nunka a sosodé, a lo 
ménos te ainda. Aseptando 
esaki, nos mester konkluí ku 
binida di e Mesias lo a pone 
nos riba e kaminda pa logra 
tal anunsio. Laga nos pensa pa 
un momento ku e lo a sosodé 
riba tera si a lo ménos nos 
kristiannan, lo a kumpli kabal- 
mente ku e programa ku He- 
sus a laga pa nos, espesial den 
relashon di amor di un pa ku e 
otro. 
Bèrdat ta ku lo tabatin 
hende ku lo a sigui preferá di 
buska shelu riba tera, pa kua 
nan lo a hasi uso di tur medio 
na nan alkanse, bon òf malu. 
Pero e shen mion hendenan ku 
ta bisa di ta profesá kristianis- 
mo lo a logra un kambio asina 
grandi, di manera ku si animal- 
nan lo a sigui biba ku nan mes 
instinto, a lo ménos nos komo 
humano lo a komportá nos di 


un forma mashá diferente for 
di e manera kon nos ta hasié. 


Kiko nos falta? 
E kontesta nos lo haña 
den e evangelio di awe. 
Promé ku e yegada di Hesus, 
ya Dios a skohe otro perso- 
na ku lo ser enkargá pa 
prepará su mishon. E perso- 
na akí tabata Huan Boutista. 
Nasé únikamente seis luna 
promé ku Kristu, Huan a ris- 
ibí un kantidat di don ku a 
permitié kombertí su mes den 
un berdadero profeta, den un 
persona ku lo a papia ku 
pueblo den nòmber di Dios. 
Tabatin profetanan den pas- 
ado, pero ya a pasa vários 
siglo for di e último, di man- 
era ku ta resultá un sorpresa 
pa tur hende ku, por fin, 
atrobe lo a aparesé un per- 
sona kende, ku outoridat, lo 
a papia den nòmber di e Al- 
tísimo. 


Su mensahe lo no ta mashá 
diferente di esnan di antiguo, 
pues nan tur, den forma defin- 
itivo, a enfatisá, di un manera 
òf otro, arepentimentu i ko- 
mbershon. Asina Ezekiel, ku ta 
transmití loke Señor a mand’é: 
“Bisa nan: SEÑOR, mi Dios, 
ta bisa: Mes sigur ku Mi ta 
Dios bibu, Mi no ta keda kon- 
tentu ora un hende malbado 
muri. Al kontrario, Mi ta 
preferá e kombertí i keda na 
bida. Kombertí, drecha boso 
bida! Pasobra pakiko boso lo 
muri, pueblo di Israel?” 
(33,11).Huan lo lansa, pues, un 
gritu paresido na esun di Ezek- 
iel bisando: “Kombèrtí paso- 
bra Reino di Shelu a yega”. 


Kiko ta nifiká e ekspres- 
hon akí “kombèrtí”? Pues 
nada ménos ku un transfor- 
mashon total, pa kuminsá na 
ser manera un hende nobo. 
Di einan ku e lo invitá e pueb- 
lo pa demostrá su arepenti- 
mentu, risibiendo un boutismo 
di kombershon. 
Tal boutismo tabata únika- 
mente anunsio di e berdade- 
ro, esun ku Hesus lo mester a 
instituí komo esun promé di e 
shete sakramentonan. E bout- 
ismo di Huan no por a trans- 
formá un ser humano den yu 
di Dios, pero tabata por a 
prepar’é pa risibí tal regalo. 
Sin e debido preparashon i 
arepentimentu sinsero di 


Di Dos Djadumingu di Atvènt 


Promé Lektura 
: Isaias 11, 1-10 
Salmo 
: Salmo 72, 1-2, 7-8, 12-13, 17 
Di dos Lektura 
: Romanonan 15, 4-9 
Evangelio 
: Mateo 3, 1-12 


I N V I TA S H O N 


Yunan di Maria Auxiliadora ta invitá bo pa 
bin resa rosario 


Fecha : 4 desèmber 2022 
Ora : 6:00 pm 
Lugá : Seru di Orashon 


Mama Maria ta warda bo! 
Kòrsou tin mester di bo orashon 


pikánan i sin e firme deseo di 
kombèrtí bo mes na un bida 
nobo, boutismo lo no tin ningun 
balor. Ora esun ku risibí esaki 
ta un mucha chikí, Iglesia ta of- 
resé su fe, pero ta keda den 
man di mayornan, e padrino i 
madrina, pa hasi e trabou di 
preparashon ku ta permití esun 
ku a transformá den un yu di 
Dios, konosé loke esaki ta 
nifiká i yud’é pa biba komo tal. 
Huan Boutista a prepará 
kurasonnan di hopi pa komb- 
ershon i kambio di bida, pero 
trabou di enemigunan di Hesus, 
ku tabatin un gran influensia den 
e pueblo, a stroba ku un 
mayoria lo a kombèrtí i aseptá 
Kristu komo nan salbador, e 
berdadero 
Mesias. 
Huan, ademas, humildemente a 
rekonosé ku e no tabata e Me- 
sias, sino un ku lo tabata prepa- 
rando e kaminda. E lo a duna e 
boutismo berdadero, ku lo ta 
den Spiritu Santu i kandela. 
No tur hende sa di rekonosé 
profetanan, pues nan palabran- 
an ta duru pa oido di hopi. Asi- 
na el a bisa e fariseonan i sadu- 
seonan ei ku akudí na skuch’É, 
únikamente pa despues kritik’É: 
“Rasa di kolebra”, ekspreshon 
ku a pinta nan tal i kual manera 
nan tabata. 
E fariseo i saduseonan, uní 
na otro di e mesun sorto, 
despues lo tabata enemigu di 
Hesus. 
Nan, prinsipalmente, lo a tra- 
ha kòmplòt te ora logra su mor- 
to. Ku esaki nan a demostrá ku 
nan aparente amor pa Dios 
tabata falsu. Nan a preferá di 
mantené nan privilegio i nan 
poder, promé ku kombèrtí nan 
mes i aseptá e salbashon ku úni- 
kamente Hesus por a ofresé 
nan. 


E 4 djadumingunan di atvènt 


1. Kada aña, skohementu di e evangelionan ta laga nos sigui un progreso den e 4 djadum- 
ingunan di Atvènt: 


- E promé djadumingu ta orientá nos na e binida di Señor na final di historia i e mensahe 
ta esun di vigilansia; 


- E di dos djadumingu ta sentrá den e figura di Huan Boutista i e mensahe ta di esun di 
pasenshi i di e preparashon aktivo pa e Binida di Señor; 


- E di tres djadumingu, tambe sentrá den e Boutista, ta orientá nos ku mas forsa na e 
persona di Esun ku ta bini; e mensahe ta esun di e alegria dor di e binida masha serkano; 


- E di kuater djadumingu kontemplá e misterio di Enkarnashon di Dios den Maria; e 
mensahe: un preparashon profundo di e misterio di Pasku di Nasementu. 
2. Atvènt no ta, pues, un simpel preparashon di Pasku di Nasementu. Ta selebrá alabes e 
último Binida di Señor ku lo duna tur su sentido na nos historia; pero tambe ta selebrá e Señor 
ku ta bini kada dia na nos ku un presensia masha real, pero ku ta duna nos e set di djE, mas 
fuerte i palpabel. 

ARUBA 
STATIA/SABA/ST. MAARTEN 


E ekipo di piskadó di Boneiru a gana e premio di mas barakuda durante e torneo 
di peska relashoná ku selebrashon di Dia di Saba. E fotonan suministrá pa Daisy 
Coffie, ta duna bista di e entrega di premio i tambe e ekipo huntu ku miembronan 
di Konseho Insular. 


En konekshon ku ‘Saba Day’ a otorgá rekonose- 
mentu na miembronan di komunidat di e isla ku a 
hasi trabou boluntario pa komunidat. E personanan 
ku a haña rekonosementu pa nan kompromisi i de- 
dikashon na nan isla ta Charles Dexter Johnson, 
Egidius “Gied” Mommers, Clifton Gumbs, Henriëtte 
“Jet” van Heijnsbergen, Jozua and Avant Baker. 


SABA – Sabanonan a 
selebrá e di 47 aña di nan 
dia, ‘Saba Day’, den fin di 
siman. Esaki a sosodé den 
presensia di hóben i bieu, 
invitadonan djafó, gober- 
nantenan eligí di e isla. 
A kuminsá ku e sere- 
monia tradishonal di hisa- 
mentu di bandera, diskurso, 
presentashonnan kultural i 
un feria animá den oranan 
di atardi na The Bottom. 
Tema di ‘Saba Day’ e aña 


aki tabata ‘Remis Velisque 
– With oars and sails’. No 
solamente djabièrnè, sino 
henter fin di siman tabatin 
tur sorto di aktiividat. 
E programa spesial a 
kuminsá ku kantamentu di 
e himno nashonal di Saba i 
e kantika di bandera, kantá 
pa Elisabeth Henry. Geza- 
ghebber Jonathan John- 
son, hefe di polis Wing- 
rove Baker i studiantenan 
di Saba Comprehensive 


School a hisa e bandera. 
Públiko a usa refugio du- 
rante un yobida fuerte, pero 
kòrtiku, ku a surgi durante 
hisamentu di bandera dilan- 
ti Government Administra- 
tion Building. 
E aktividatnan di aper- 
tura a sigui despues Prin- 
cess Juliana Sports Field ku 
un sakrifisio di misa na en- 
kargo di pastornan Vernon 
Liburd i Mervin Alexander. 


Sabanonan a selebrá 47 edishon di ‘Saba Day’ 


Rekonosementu trabou 
pa komunidat 


Premio mas barakuda pa ekipo boneriano 

Reportahe fotográfiko 
‘Dia di Saba’ 

ORANJESTAD -- Du- 
rante su bishita di trabao 
na Hulanda, Minister di 
Finansa Xiomara Maduro 
hunto Minister President a 
reuni tambe cu e Comision 
Fiho di Relacion di Reino 
di Eerste Kamer. 


E Comision cu ta presidi 
pa sr. Paul Rosenmöller ta- 
bata tin diferente pregunta 
y por a nota cu e Senador- 
nan Hulandes ta hopi inte- 
resa pa haya informacion 
riba varios otro topico di 
bienestar di nos Pais. 


Di parti Aruba a brinda 
un bista financiero di Pais 
Aruba y a papia riba e pago 
bek di e debe cu Aruba a 
traha cu Hulanda pa surpasa 
e pandemia. E Senadornan 
Hulandes a keda satisfecho 
cu e splicacion amplio cu 
nan a haya di e delegacion 
di Aruba su mandatarionan 
y expertonan. 
Nan a expresa tambe di 
ta contento di mira tur es- 
fuerso cu ta wordo haci pa 
hiba Aruba riba e bon ca- 
minda financiero. 


Minister di Finansa Xiomara Maduro 
suministra informacion 


ORANJESTAD - Re- 
cientemente Prome Minis- 
ter Evelyn Wever - Croes 
y 
Minister 
di 
Finansa 
Xiomara Maduro, a reuni 
cu Burgemeester di Den 
Haag sr. Jan van Zanan 
kende tambe ta presidente 
di Vereniging van Neder- 
landse Gementeen (VNG). 
Meta di e reunion tabata pa 
sondea posibilidadnan pa 
traha hunto. 
Prome Minister Wever 
- Croes a expresa cu e re- 


union cu tabatin cu Burge- 
meester van Zanen tabata 
hopi positivo y unda cu a 
ricibi un caluroso bon bini. 
Durante di e reunion a ex- 
plora con por traha hunto cu 
e diferente municipionan y 
con nan por yuda Aruba 
riba diferente tereno. Algun 
di e temanan cu a trata ta 
digitalisacion di gobierno/ 
E-government, situacion fi- 
nanciero, y integridad. 
Por ultimo, Prome Min- 
ister Wever - Croes a bisa 


Prome minister evelyn wever - croes: 
A reuni cu VNC pa explora oportunidadnan 
pa traha hunto 


Jalvicar B.V. 


ta buska 
- 1 auto-monteur ku 3 aña di eksperensia 
- 1 elektro-monteur ku 5 aña di eksperensia 


Mester ta responsabel i por traha den tim. 


Pa mas inf. tel. 717-3163 


cu VNG y Burgemeester 
di Den Haag a indica cu 
nan ta dispuesto pa yuda 
Aruba y asina hunto lo por 


logra hopi cos importante. 
Burgemeester van Zanen a 
mustra cu e realmente tin 
un lugar special pa Aruba 


den su curason, y el a duna 
elogio pa e forma con ta 
gobernando y con gobierno 
ta hibando Aruba dilanti. 

ORANJESTAD -- E 
noticia di e detencion di yiu 
di dos comerciante Chines 
tabata un sla pa e comuni- 
dad aki cu toch ta persona 
di tradicion y respeta. Y 
hopi no por kere ainda, ape- 
sar cu nan tabata consciente 


cu e dosnan aki no tin bon 
reputacion. 
Tabata diabierna den 
oranan di mainta pa mer- 
dia recherchenan di San 
Nicolas a baha bin pabou di 
brug, un a efectua dos ares- 
to den e caso di asesinato 


na tanki di Savaneta. Dos 
team a drenta dos cas. Un 
cas tawata na Caya Tumba 
y e otro tawata na Noord, 
den caya net na banda di 
Caribbean Palm Village. 
Ta trata di dos homber 
Chines. 
Transportwagen 
di Playa y di Santa Cruz a 
presenta unda cu a bay cu e 
hombernan y tambe a con- 
fisca un vehiculo. Kico nan 
rol ta den e asesinato aki no 
ta cla ainda. 
Por corda cu na inicio di 
e siman aki den oranan di 
anochi alarma a wordo bati 
pa tiro cu a wordo scucha 
banda di tanki di WEB na 
Savaneta. Habitantenan a 


Yiu di comerciante chines 
deteni den caso asesinato 


bin haya un homber tira na 
suela cu un tiro. Despues a 
resulta cu tabata trata aki di 
Eddy Rincon Bravo di 19 
aña. 
E persona aki tabata den 
auto cu un grupo di tres 
otro persona. Parce e tabata 
sa kico nan kier a bay haci 
cu ne pasobra na e subida, 
el a habri e porta y trata sali 
for di e auto. Asina mes nan 
a los un tiro riba dje cu a 
causa un sangramento in- 


terno. 
Prome cu el a perde 
conocemento el a Polis tur 
informacion. Asina a bin 
haya sa cu den e vehiculo 
tabatin un homber Chines, 
un mucha homber jong y 
un mucha muhe. E prome 
sospechoso Sh.W. a wordo 
deteni ni un ora despues. 
Awor lo bay saca afo kico 
ta rol di cada un y pakico di 
e asesinato aki cu tabata e 
di dos p’e aña’ki. 


ORANJESTAD 
– 
Polisnan a wordo dirigi pa 
Sabana Liber Villa Park pa 
un caso caminda antisocial 
a kibra y drenta den un auto 
y na e sitio a papia cu e ciu- 
dadano di inicial G., kende 
ta doño di un Honda Ac- 
cord. 
El a splica polis cu el 
a lock su auto e anochi di 
30 di November pa 6’or di 
atardi pero mainta ora cu 
el a bay habri e auto banda 
di 9’or, el a ripira cu nan a 
coba den su auto plamando 
cantidad di cos. 


Segun G. e antisocial a 
bay cu monedanan Meri- 
cano na un balor di 10 flo- 
rin pero tambe nan a horta 
bancomatico di su señora 
cu tabata den su tas den e 
auto. Tambe e ciudadano 
a entrega na polis un foks 
color cora cu esun cu a 
drenta pa horta lo a laga 
atras pero na mes momento 
cu polisnan tabata eynan, 
un bisiña a yega cerca y a 
informa polisnan cu den su 
auto tambe antisocialnan 
a drenta y coba den e auto 
pero solamente a bay cu 3 


florin y e homber no kier a 
entrega keho. 
Na mes momento e per- 
sona aki a informa polisnan 
cu na un otro cas den me- 
sun caya aki, tambe nan a 
drenta den un auto y horta 
pero cu e persona aki no 
tabata na cas na e momen- 
tonan ey. Pues a Sali pa un 
caso di ladronicia den auto 
y a bin topa cu dos otro caso 
similar. E tipo ta uno cu sa 
con pa ‘unlock’ un auto ya 
cu den ningun di e casonan 
a kibra glas of algo otro di 
e autonan. 


ORANJESTAD – Den 
anochi un patruye corien- 
do den Maracastraat, dado 
momento a scucha zonido 
cu tabata mustra riba tiro- 
nan di un arma di cande- 
la. Segun e informacion 
policial, tabata zonidonan 
manera un explosion no 
fuerte cu a bin for di patras 
di e edificio di Aurora. 
Na prome instante e 
oficialnan a pensa cu e 
zonidonan aki tambe por 


tabata procedente di un 
auto of brommer, pero e 
frecuencia di e zonido di 
tironan, a lanta e sospecho 
cu e lo por algo otro cu ora 
motor di auto of brommer 
ta ‘backfire.’ 
Polisnan a bay tras di 
e edificio di Aurora y a 
busca den cayanan den 
cercania, pero no a topa cu 
ningun auto of brommer. 
Nan a informa central di e 
situacion. 


Un kiebro ladronicia a bira tres 
Polisnan a scucha tiramento 
pero no a haya algo 


ORANJESTAD -- Ta- 
bata falta algun minuut 
prome cu mey anochi bati 
di diaranson 30 di Novem- 
ber, ora cu polisnan corien- 
do riba caya Francisco D 
Figaroa na Noord, a topa 
c’un auto na altura di Tanki 


Flip, bayendo cu velocidad 
halto e otro rumbo y me- 
sora a sigui tras di e auto 
aki. Mester a duna chauf- 
feur di e vehiculo varios se- 
ñal pa para te cu final esaki 
a dicidi di baha caminda y 
warda polisnan. Mesora a 


pidi e chauffeur femenino 
pa sali for di e auto y polis- 
nan a nota mesora cu e tin 
problema cu su balansa, 
riba dje su rosea tabata hole 
alcohol y tambe tabata pa- 
pia hopi bruha. Segun e 
chauffeur ta un tiki so el a 


bebe, pero ora cu a controla 
su rosea tira e tester, esaki 
tabata hopi halto y durante 
di control di number di e 
auto Toyota Tundra, cen- 
tral ta informa e polisnan 
cu e auto aki un rato prome 
tabata den un ‘hit & run’, 
loke por a splica e motibo 


cu e chauffeur kier a yega 
cas asina rapido. Aki e ruta 
di e chauffeur Cinderela 
aki a termina net prome cu 
12’or di anochi, caminda el 
a wordo deteni pa core auto 
bou di influencia di alcohol 
y tambe pa bandona sitio di 
un accidente. 


Chauffeur femenino burachi 
actuando manera Cinderela 

KRALENDIJK--Djas- 
abra último den oranan di 
atardi, pa ta mas eksakto di 
5or atardi te mas lat, tabatin 
selebrashon di 90 aña di e 
klup di futbòl mas bieu i ku 
mas tantu miembronan Bo- 
neiru, a rekordá i selebrá e 
echo ku 90 aña pasá a funda 
o sea lanta e klup di futbòl 
aki di Antriòl ku ta SV Uru- 
guay. 
Na e okashon aki taba- 
tin presentashon tambe di e 
algun timnan mas abou na 


edat di e klup, tambe e tim 
di futbòl femenino di SV 
Uruguay i nan unifòrmnan. 
SV Uruguay ta un ekipo 
ku a lanta na aña 1932 den 
e bario di Antriòl i te dia di 
awe ta sigui marka historia, 
birando asina e ekipo ku 
mas antiguedat na nos du- 
shi Isla di Boneiru. 
E kaminda di 90 aña aki 
sigur no tabata fásil. 
SV URUGUAY ta kon- 
sistí di boluntario ku ta hasi 
e trabounan i duna su mák- 


simo tur dia pa sigui krese 
pero asina mes tin ora tin e 
momentunan bon i ménos 
bon. 
Kuater aña pasá SV 
Uruguay a konosé un direk- 
tiva nobo. Presidente Mau- 
ricio Tobon. 
Secretaria Catalina Mer- 
celina. 
Tesorera Emeray Mar- 
tha. 
Lamentablemente 
na 
luna di yüli e aña aki, e 
presidente Mauricio Tobon 
a entregá su retiro i ta pro- 
bechá pa yam’é danki pa tur 
su bon trabounan durante e 
4 aña aki. 
Na e momentu aki sra. 
Emeray ta kargando e di- 
rektiva te na momentu ku 
haña e miembro korekto pa 
yena e vakatura aki. 
E direktiva aki a trese 
huntu kun’e Titans, e ala 
hubenil ku ta kategorianan 
U7 – U9 – U11 – U13, ku 
awe a ekspandé pa inklui 
kategoria U5 – U15 – U17 
– U19 i un ekipo di mucha 
muhé U15 ku ta partisipá 
den e kampionato di FFB. 
Tambe e aña aki, a intro- 
dusí un kategoria U3 ku ta 
un treinen di mayor ku yu. 
Nan ekipo ta di e bario 
di Antriòl i esei ta nan 
propósito, trese Uruguay 
bèk den su bario fundadó i 
no tin mihó manera ku sele- 
brando akinan mes huntu 
ku fanátikonan, futbolistan- 
an i miembronan di direk- 
tiva anterior di Uruguay. 


Danki na personanan ku 
a yuda nan reuní vários di 
esnan ku tabata presente na 
e selebrashon. 
Nan ta deseá na doku- 
mentá e historia di Uru- 
guay i pa e motibu aki a 
pidi tur personanan ku tin 
e tim na pechu meskos ku 
nan, pa uni ku nan i sigui 
engrandese e ekipo di SV 
Uruguay. 
Pa finalisá, a selebrá 
nan futuro, batisando nos 
unifòrmnan nobo pa un 
temporada di futbol ku lo 
kuminsa yanüari 2023. 
Esaki tabata bunita mo- 
mentu pa batisá promé 
unifòrm di un ekipo di mu- 


cha muhé. 
Na e okashon aki tambe 
a tuma un ratu pa honra 
Lupe Martis ku e promé 
shirt di fanátiko di e ekipo 
mucha muhé. 
Na final a invitá tur 
presente pa brinda ku nan 
pa despues sigui ku e pro- 
grama ku bishita di San 
Nicolaas i diferente wega- 
nan pa muchanan unda nan 
por a gana diferente pre- 
mio. 
Tur presente a gosa i 
selebrá e logro aki den un 
esfera masha masha agrad- 
abel ku otro. 
Riba potrètnan parti ei e 
selebrashon. 


Selebrashon 90 aña di SV Uruguay djasabra último 

KRALENDIJK--Djas- 
abra último 3 di desèm- 
ber 2022, e fundashon di 
beisbòl pa nos futuronan, 
tabatin un Dia di Famia 
na Sorobon Beach pa su 
miembronan i nan mayor- 
nan i otro relashonadonan. 
Tabata sigur un Dia di 
Famia eksitoso ku a kumin- 
sá fo’i den oranan di mainta 
te ku den oranan lat di at- 
ardi unda ku e muchanan a 
disfrutá sigur di un tremen- 
do i eksitoso dia. 
Pa duna inisio ofisial na 
e dia aki, Pastor Frank Re- 
inoso di “Iglesia Casa de 
Oración”, a hasi orashon i 
pidi bendishon pa tur ku ta- 
bata presente pa tur kos bai 
bon e dia aki, loke tabata e 


kaso tambe. 
Despues 
di 
esaki 
e 
muchanan ku mas bien 
esaki tabata pa nan, a sigui 
disfrutá di e gran dia aki pa 
nan. 
E muchanan por a landa, 
tabatin bouncer i diferente 
otro forma pa dibèrtí nan 
mes riba e dia aki. 
Mèrdia kuminsando ku e 
muchanan, despues e lider- 
nan dje organisashon ku ta- 
bata presente i invitadonan, 
a disfrutá di dushi platonan 
di kuminda i tambe sòpi ku 
no sa hasi falta na okashon- 
nan asina. 
Sigur tabata un gran 
selebrashon, un gran Dia di 
Famia, unda ku e hóbennan 
mas grandi por a disfrutá 


tambe di e dia ku diferente 
wega deportivo, entre otro 
vòlibòl etc. 
Tabata sigur un gran dia 
pa e muchanan, e futuronan 
di nos isla den e deporte di 
beisbòl huntu ku nan lider- 
nan i famia. 
Pabien na Wolf Pack 
Foundation ku e Dia di 
Famia aki, loke por ser kon- 
siderá tambe unu den forma 
di sera aña pa e fundashon i 
su miembronan i nan famia, 
tambe tur otro ku ta yuda e 
fundashon durante aña. 
Riba e diferente potrèt- 
nan por mira partinan di e 
Dia di Famia aki di Wolf 
Pack Foundation djasabra 
último aya na Sorobon. 


Eksitoso Dia di Famia di Wolfpack 
Foundation 

Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 

5 PCS 
BAKEWARE SET 


AB POWER 
MACHINE 


WIND 


FAN 


TOTAL PURCHASE 
FREE 


MULTI COOKER 
PRESSURE COOKER 


$150 
GIFT VOUCHER 
ON FURNITURE 


$150 
GIFT VOUCHER 
ON FITNESS 
32' SMART TV 


MACHINE 


BUY ONE 
BUY ONE 
2ND 50% OFF 
2ND 50% OFF 


ON ALL OTHER AC UNIT BRANDS 
10 


tcl Air conditioner 
9000 BTU INVERTER AC UNIT 
12000 BTU INVERTER AC UNIT 
18000 BTU INVERTER AC UNIT 
24000 BTU INVERTER AC UNIT 


$ 429 
$ 469 
$ 699 
$ 849 


Kaya Amsterdam 25B 00000 


Terms and conditions apply 
The most expensive air conditioner must be paid 
Offer valid from 1st Dec till 30st Dec 
omnibonaire 


Kralendijk, Caribisch Nederland 
WE’VE GOT MORE 
WAYS FOR YOU TO 
SHOP & PAY 


WHATSAPP 
+599 782 2203 


EMAIL 
omni_bonaire@unicomer.com 


CALL 
+599 717 7576 
+599 782 2203 


